pythainlp/thai-wiki-dataset-v4 huggingface dataset:
มิซาโตะ (เมืองในจังหวัดไซตามะ)

มิซาโตะ  เป็นเมืองที่ตั้งอยู่ในอำเภอโคดามะ จังหวัดไซตามะ ประเทศญี่ปุ่น มีขนาดพื้นที่ทั้งหมด ณ วันที่ 1 ธันวาคม ค.ศ. 2024 เมืองนี้มีประชากรประมาณ 10,659 คน ความหนาแน่นของประชากร 319 คนต่อตารางกิโลเมตร
ภูมิศาสตร์.
เมืองมิซาโตะตั้งอยู่ในทางตะวันตกของจังหวัดไซตามะ อยู่บนตอนกลางของแม่น้ำอารากาวะ และอยู่ห่างจากใจกลางโตเกียวประมาณ 70 กิโลเมตร
ภูมิอากาศ.
เมืองมิซาโตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือ มีฤดูร้อนที่อบอุ่น และฤดูหนาวที่เย็นสบายโดยมีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีอยู่ที่ 13.1 °C ปริมาณน้ำฝนเฉลี่ยทั้งปีอยู่ที่ 1,532 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 24.7 °C และต่ำสุดในเดือนมกราคมอยู่ที่ประมาณ 1.7 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของเมืองมิซาโตะค่อนข้างคงที่มาเป็นเวลาหนึ่งศตวรรษ
ประวัติศาสตร์.
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมัตสึฮิซะ โอซาวะ และฮิงาชิโกดามะขึ้นภายในอำเภอนากะ จังหวัดไซตามะ ต่อมาอำเภอนากะถูกยุบเลิกไปใน ค.ศ. 1896 และกลายเป็นส่วนหนึ่งของอำเภอโคดามะ หมู่บ้านทั้งสามแห่งควบรวมกันเพื่อจัดตั้งเป็นหมู่บ้านมิซาโตะเมื่อวันที่ 1 ตุลาคม ค.ศ. 1954 และได้รับการยกฐานะเป็นเมืองมิซาโตะเมื่อวันที่ 1 ตุลาคม ค.ศ. 1984
การเมืองการปกครอง.
เมืองมิซาโตะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 13 คน ในแง่ของการเมืองระดับจังหวัด เมืองมิซาโตะ รวมทั้งนครฟูกายะ และเมืองโยริอิ รวมกันเป็นเขตเลือกตั้งหนึ่งที่ส่งสมาชิกสภาจังหวัดไซตามะจำนวน 3 คน และในแง่ของการเมืองระดับชาติ เมืองมิซาโตะเป็นส่วนหนึ่งของเขตเลือกตั้งที่ 11 ของจังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
บริษัทเอไซมีโรงงานผลิตยาอยู่ที่เมืองมิซาโตะ ซึ่งถือเป็นนายจ้างรายใหญ่ในท้องถิ่น
การศึกษา.
เมืองมิซาโตะมีโรงเรียนประถมศึกษา 3 แห่งและโรงเรียนมัธยมศึกษาตอนต้น 1 แห่งที่สังกัดเทศบาลเมืองมิซาโตะ เมืองนี้ไม่มีโรงเรียนมัธยมศึกษาตอนปลาย
กองพลทหารราบที่ 4

กองพลทหารราบที่ 4 เป็นกองพลทหารราบของกองทัพบกไทย ตั้งอยู่ที่ตำบลบ้านคลอง อำเภอเมืองพิษณุโลก จังหวัดพิษณุโลก เป็นส่วนหนึ่งของกองทัพภาคที่ 3
ประวัติ.
กำลังพลชุดแรกของกองพลทหารราบที่ 4 เกิดขึ้นในช่วงปี พ.ศ. 2419 - 2430 ช่วงรัชสมัยพระบาทสมเด็จพระจุลจอมเกล้าเจ้าอยู่หัว พลตรี เจ้าพระยาสุรศักดิ์มนตรี (เจิม แสง-ชูโต) ได้นำกำลังทหารจากกรุงเทพฯ และกำลังจากส่วนภูมิภาคสนธิกำลังไปปราบปรามการก่อการกำเริบในสงครามปราบฮ่อ จากนั้นเมื่อสงครามสิ้นสุดลงจึงได้แบ่งกำลังบางส่วนในพื้นที่ภาคเหนือเพื่อรักษาความสงบ ถึงถือว่ากองกำลังชุดนี้เป็นกำลังเริ่มแรก
ในพื้นที่ภาคเหนือช่วงปี พ.ศ. 2446 หน่วยทหารในพื้นที่ประกอบไปด้วยกำลัง 3 กองพล คือ กองพลที่ 6 ตั้งอยู่ที่จังหวัดนครสวรรค์ กองพลที่ 7 ตั้งอยู่ที่จังหวัดพิษณุโลก และกองพลที่ 8 ตั้งอยู่ที่จังหวัดเชียงใหม่ ขึ้นตรงต่อเสนาบดีกระทรวงกลาโหม คือพระยาสีหราชเดโช
ในปี พ.ศ. 2464 ได้มีการจัดตั้งกองทัพที่ 3 ตั้งอยู่ที่จังหวัดพิษณุโลก มีหน่วยขึ้นตรงคือ กองพลที่ 6, กองพลที่ 7 และกองพลที่ 5 ก่อนจะย้ายไปยังจังหวัดพระนครศรีอยุธยาเมื่อปี พ.ศ. 2472 และปรับส่วนราชการ ยุบกองพลที่ 7 และกองพลที่ 8 เหลือเพียงกองพลที่ 6 และหน่วยขึ้นตรงในสังกัดกองพลที่ถูกยุบได้ไปขึ้นตรงกับกองพลที่ 6
กระทั่งในการเปลี่ยนแปลงการปกครองในปี พ.ศ. 2475 กองพลที่ 6 ได้ถูกยุบและกลายเป็นจังหวัดทหารบกนครสวรรค์ หน่วยขึ้นตรงต่าง ๆ ได้เปลี่ยนการขึ้นตรงมาที่กรุงเทพมหานคร เวลานั้นประกอบไปด้วย กองพันทหารราบที่ 28, กองพันทหารปืนใหญ่ที่ 7 และกองพันทหารปืนใหญ่ที่ 8 ต่อมาในปี พ.ศ. 2476 ได้มีการย้ายกองพันทหารปืนใหญ่ที่ 8 ไปที่จังหวัดปราจีนบุรี กำลังที่เหลืออีก 2 กองพัน และเกิดการปรับเปลี่ยนอัตรากำลังและโครงสร้างอีกหลายครั้ง
จากนั้นในวันที่ 2 ธันวาคม พ.ศ. 2484 ในระหว่างสงครามมหาเอเชียบูรพา ได้มีคำสั่งมาที่มณฑลทหารบกที่ 4 ซึ่งมีพันเอก หลวงหาญสงครามเป็นผู้บัญชาการจัดตั้งกองกำลังระดับกองพล ชื่อว่ากองพลที่ 4 มีที่ตั้งอยู่ในจังหวัดนครสวรรค์ รับภารกิจในการเข้าไปยึดครองพื้นที่ในรัฐฉาน ประเทศพม่า ซึ่งสามารถยึดเมืองโก เมืองเสน เมืองพยาค เมืองเชียงแสน เมืองยอง เมืองยู้ เมืองเสี้ยว และพื้นที่ฝั่งขวาของแม่น้ำหลวย
ต่อมาในปี พ.ศ. 2499 ได้ย้ายที่ตั้งจากจังหวัดนครสวรรค์ไปยังจังหวัดพิษณุโลก และมีสถานะเป็นหน่วยขึ้นตรงของกองทัพบก และปรับมาขึ้นตรงกับภาคทหารบกที่ 3 ในปี พ.ศ. 2501 และเปลี่ยนชื่อเป็นกองทัพภาคที่ 3 และเปลี่ยนชื่อเป็นกองพลทหารราบที่ 4 เมื่อวันที่ 16 กันยายน พ.ศ. 2526
รายนามผู้บัญชาการ.
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
คติหยามโลก

คติหยามโลก หรือ คตินิยมขวางโลก  เป็นทัศนคติที่มีลักษณะเด่นคือความเคลือบแคลงต่อเหตุจูงใจในการทำความดีของผู้อื่น โดยทั่วไปแล้วผู้ถือคติหยามโลกจะไม่ศรัทธาหรือคาดหวังกับผู้คนที่ถูกขับเคลื่อนด้วยความทะเยอทะยาน ความปรารถนา ความโลภ ความพึงพอใจ วัตถุนิยม เป้าหมาย และความคิดเห็นที่ผู้ถือคติหยามโลกมองว่าไร้ค่า ไร้หนทางบรรลุได้ หรือไร้ความหมายในท้ายที่สุด ศัพท์ มีที่มาจากนักปรัชญากรีกโบราณกลุ่มหนึ่งที่เรียกตัวเองว่า "ซินิก" ซึ่งปฏิเสธค่านิยมดั้งเดิมอย่างความมั่งคั่ง อำนาจ และเกียรติยศเป็นต้น พวกเขาไม่ปฏิบัติตามบรรทัดฐานทางสังคมทั้งในด้านศาสนา มารยาท ที่อยู่อาศัย การแต่งกาย หรือกาลเทศะ หากแต่สนับสนุนการแสวงหาคุณธรรมตามครรลองชีวิตที่เรียบง่ายและเป็นธรรมชาติ
เมื่อถึงคริสต์ศตวรรษที่ 19 การเน้นอุดมคติแบบพรตนิยมและการวิพากษ์อารยธรรมร่วมสมัยว่าไม่สามารถบรรลุมาตรฐานของอารยธรรมอุดมคติหรือแง่มุมเชิงลบของปรัชญาซินิก นำไปสู่ความเข้าใจในสมัยใหม่ว่าลัทธิซินิกหมายถึงแนวโน้มความกังขาในความจริงใจหรือความดีงามของแรงจูงใจและการกระทำของมนุษย์ คติหยามโลกสมัยใหม่คือความแคลงใจกับค่านิยมทางสังคมและทางจริยธรรมที่ได้รับการยกย่องเชิดชู โดยเฉพาะอย่างยิ่งเมื่อความคาดหวังอันสูงส่งที่มีต่อสังคม สถาบัน และผู้มีอำนาจหน้าที่ไม่ได้รับการตอบสนอง ทัศนคตินี้มักปรากฏเป็นผลสะท้อนของความคับข้องใจ ความผิดหวัง และความไม่ไว้วางใจที่ถูกมองว่ามีสาเหตุมาจากองค์การ ผู้มีอำนาจหน้าที่ และองค์ประกอบอื่น ๆ ของสังคม
มักมีผู้เข้าใจสับสนระหว่างคติหยามโลก ทุทรรศนนิยม และสุญนิยม อาจเป็นเพราะคติทั้งสามมีความเกี่ยวเนื่องกันในแง่การสูญเสียศรัทธาในมนุษยชาติ ความแตกต่างสำคัญระหว่างคตินิยมทั้งสามคือ คติหยามโลกหมายถึงความกังขาที่มาจากความระแวดระวัง ในขณะที่ทุทรรศนนิยมคือความไม่เชื่อมั่นในโอกาสที่จะประสบความสำเร็จเนื่องจากความรู้สึกพ่ายแพ้ ส่วนสุญนิยมคือความเคลือบแคลงที่มีต่อความเชื่อว่าสิ่งใด ๆ ในชีวิต (รวมถึงชีวิตเอง) ล้วนมีความหมายหรือมีคุณค่า
ฮิโรโนริ ซารูตะ

ฮิโรโนริ ซารูตะ (เกิด 28 ตุลาคม ค.ศ. 1982) เป็นนักฟุตบอลชาวญี่ปุ่นที่เกษียณแล้ว
ซารูตะลงเล่น 10 ครั้งในเจลีก ดิวิชัน 2กับสโมสรฟุตบอลเอฮิเมะใน ค.ศ. 2006
เถียน จาง

เถียน จาง  เป็นขุนพลของรัฐวุยก๊กในยุคสามก๊กของจีน ภายหลังเป็นขุนพลของราชวงศ์จิ้น
ประวัติ.
ในปี ค.ศ. 263 เถียน จางได้เข้าร่วมในการศึกพิชิตจ๊กก๊กที่เป็นรัฐอริของวุยก๊ก โดยจงโฮยขุนพลวุยก๊กสั่งให้เถียน จางยกกำลังทหารไปทางตะวันตก โดยเลี่ยงด่านเกียมโก๊ะ (劍閣 "เจี้ยนเก๋อ"; อยู่ในอำเภอเจี้ยนเก๋อ มณฑลเสฉวนในปัจจุบัน) มุ่งตรงไปยังเมืองอิวกั๋ง (江油郡 "เจียงโหยวจฺวิ้น") ก่อนที่จะไปถึงอิวกั๋งประมาณ 100 "ลี้" เถียน จางได้ปะทะกับกองกำลังซุ่ม 3 กองของจ๊กก๊กและเอาชนะได้ ขุนพลเตงงายตั้งให้เถียน จางเป็นกองหน้าและร่วมไปกับตนในการเดินทัพทางอิมเป๋ง (陰平 "อินผิง"; ปัจจุบันคืออำเภอเหวิน มณฑลกานซู่)
ในปี ค.ศ. 270 ในรัชสมัยของจักรพรรดิสุมาเอี๋ยนแห่งราชวงศ์จิ้น ทูฟ่า ชู่จีเหนิง (禿髮樹機能) ผู้นำชนเผ่าเซียนเปย์ (鮮卑) ในเมืองโหไส (河西 "เหอซี") ก่อกบฏต่อต้านราชวงศ์จิ้น ในเดือน 6 ปีนั้น เฮาเหลก (胡烈 "หูเลี่ย") ข้าหลวงมณฑล (刺史 "ชื่อฉื่อ") ของมณฑลฉินโจว (秦州) เสียชีวิตในการรบที่เนินว่านหู (萬斛堆 "ว่านหูตุย"; ตั้งอยู่บริเวณเขตแดนระหว่างอำเภอจิ้ง-ยฺเหวี่ยน มณฑลกานซู่และนครจงเว่ย์ เขตปกครองตนเองหนิงเซี่ยหุยในปัจจุบัน) จักรพรรดิสุมาเอี๋ยนจึงทรงส่งเถียน จางซึ่งเวลานั้นดำรงตำแหน่งผู้พิทักษ์ทัพสำแดงเดช (奮威護軍 "เฟิ่นเวย์ฮู่จฺวิน") ร่วมกับขุนพลฉือ เจี้ยน (石鑒) ให้ยกพลไปปราบกบฏ แต่ไม่ประสบผลสำเร็จ ภายหลังขุนพลหม่า หลง (馬隆) ปราบกบฏได้สำเร็จในปี ค.ศ. 280
Sing Me Your Song เพลงรักของเธอ

Sing Me Your Song เพลงรักของเธอ เป็นรายการโทรทัศน์ไทยประเภทปกิณกะทอล์กโชว์ ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย ซูโมกิ๊ก - เกียรติ กิจเจริญ และ ซี - ศิวัฒน์ โชติชัยชรินทร์ ออกอากาศทางช่องเวิร์คพอยท์ ทุกวันพุธ เวลา 20.05 น. (เวลามาตรฐานไทย) เริ่มออกอากาศตอนแรกเมื่อวันที่ 16 ตุลาคม พ.ศ. 2567 ต่อจากรายการ โอ้ละหนอ I Love เมืองไทย
เดิมช่วงเวลานี้ ช่องเวิร์คพอยท์จะนำรายการ The Mask Soulmate หน้ากากคู่แท้ ซึ่งมี กันต์ กันตถาวร เป็นพิธีกรมาออกอากาศ แต่เนื่องจากกันต์ประกาศยุติการปฏิบัติหน้าที่พิธีกรเนื่องด้วยผลสืบเนื่องจากคดีดิไอคอนกรุ๊ป ช่องเวิร์คพอยท์จึงเลื่อนการออกอากาศรายการ The Mask Soulmate ซึ่งถ่ายทำไปแล้วในขณะที่กันต์เป็นพิธีกรออกไปก่อน และผลิตรายการ Sing Me Your Song เพลงรักของเธอ ขึ้นมาออกอากาศทดแทนเป็นกรณีเร่งด่วน โดยดัดแปลงฉากรายการมาจากหม่ำแจ๊สโชว์ ก่อนที่เวิร์คพอยท์จะนำ The Mask Soulmate ที่ตัดต่อใหม่ทั้งหมดในรูปแบบเปลี่ยนแปลงพิธีกรเป็นซีแล้ว มาออกอากาศใหม่ตั้งแต่วันที่ 4 ธันวาคม ทำให้รายการ Sing Me Your Song เพลงรักของเธอ ยุติการออกอากาศในวันที่ 27 พฤศจิกายน รวมทั้งหมด 7 ตอน
รูปแบบรายการ.
"Sing Me Your Song เพลงรักของเธอ" เป็นรายการโทรทัศน์ไทยประเภทปกิณกะทอล์กโชว์ที่นำเรื่องราวของศิลปินและแขกรับเชิญในแต่ละสัปดาห์มานั่งพูดคุยกันในบรรยากาศแบบสบาย ๆ เป็นกันเอง รวมถึงในแต่ละตอนจะมีแขกรับเชิญพิเศษมาเซอร์ไพรส์และบอกเล่าเรื่องราวต่าง ๆ ผ่านบทเพลง จากการบรรเลงของวงดนตรีคุณพระช่วย
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, กิ่งอำเภอแม่ฟ้าหลวง, กิ่งอำเภอแม่ลาว และกิ่งอำเภอดอยหลวง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่สาย, อำเภอเชียงของ, อำเภอเชียงแสน, อำเภอเทิง, อำเภอเวียงชัย, อำเภอพญาเม็งราย, อำเภอเวียงแก่น, กิ่งอำเภอขุนตาล และกิ่งอำเภอเวียงเชียงรุ้ง
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอแม่สรวย, อำเภอเวียงป่าเป้า, อำเภอพาน และอำเภอป่าแดด
เกาะอีตูรุป

เกาะอีตูรุป  เป็นเกาะที่ตั้งอยู่ในหมู่เกาะคูริลที่ซึ่งแยกทะเลโอค็อตสค์ออกจากมหาสมุทรแปซิฟิกตอนเหนือ เกาะอีตูรูปเป็นเกาะคูริลทางตอนใต้ที่ใหญ่และอยู่เหนือสุด ซึ่งเป็นพื้นที่ที่ญี่ปุ่นกับรัสเซียถกเถียงกันเรื่องกรรมสิทธิ์ในการครอบครองเกาะนี้ เกาะอีตูรุปตั้งอยู่ระหว่างเกาะคูนาชีร์ (19 กิโลเมตรไปทางตะวันตกเฉียงใต้) และเกาะอูรุป (37 กิโลเมตรไปทางทิศตะวันออกเฉียงเหนือ) โดยระหว่างเกาะอีตูรุปและเกาะอูรุปนั้น มีช่องแคบวรีสตั้งอยู่ ซึ่งก่อตัวเป็นแนวมิยาเบะที่แบ่งพืชหลักของหมู่เกาะคูริลออกจากกัน
ชาวไอนุนั้นคือชนพื้นเมืองที่อาศัยอยู่บนเกาะนี้อย่างน้อยมาตั้งแต่คริสต์ศตวรรษที่ 14 นักสำรวจชาวยุโรปหลายคนเดินทางผ่านบริเวณนี้ตลอดหลายปีที่ผ่านมา แต่การตั้งถิ่นฐานนั้นจะมีแค่ชาวญี่ปุ่นและชาวรัสเซียปะปนกันไป เกาะนี้ถูกอ้างสิทธิ์อย่างเป็นทางการในฐานะดินแดนของญี่ปุ่นในปีคริสต์ศักราชที่ 1855 แต่เมื่อใกล้จะสิ้นสุดสงครามโลกครั้งที่ 2 เมื่อปีคริสต์ศักราช 1945 สหภาพโซเวียตได้ยึดครองหมู่เกาะคูริลทางตอนใต้และขับไล่ชาวญี่ปุ่นที่อาศัยอยู่ที่นั่นออกไปโดยใช้กำลัง แต่อย่างไรก็ตาม ญี่ปุ่นยังคงอ้างสิทธิ์ในหมู่เกาะดังกล่าวและถือว่าขอบด้านเหนือของเกาะนี้เป็นจุดเหนือสุดของตน
โมเมนทารี ลิลี

โมเมนทารี ลิลี (もめんたりー・リリィ, Momentari Riryi) เป็นซีรีส์อนิเมะโทรทัศน์ต้นฉบับซึ่งผลิตโดย โชจิกุ และสร้างแอนิเมชั่นโดยสตูดิโอ โกแฮนส์ กำกับซีรีส์อนิเมะโดยซูซูมุ คุโด และคัตสึมาสะ โยโกมิเนะ และเขียนบทโดย ทามาโซ ยานางิ, โดยมี ชิงโง ซูซูกิ ดำรงตำแหน่งหัวหน้าผู้กำกับและผู้ออกแบบตัวละคร และเพลงประกอบโดย เรียวสุเกะ โคจิมะ ออกอากาศตั้งแต่วันที่ 2 มกราคมถึง 28 มีนาคม พ.ศ. 2568 ทางช่องโตเกียวเอ็มเอ็กซ์และช่องทางอื่น ๆ มีเพลงเปิดคือ "Oishii Survivor" (Delicious Survivor) ร้องโดย Hanabie. ในขณะที่เพลงปิดคือ "Real" ร้องโดย miwa มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้
ให้เสียงโดย: นัตสึโกะ อาเบะ
ให้เสียงโดย: สึงุมิ ซากุรางิ
ให้เสียงโดย: ชิอง วากายามะ
ให้เสียงโดย: มานัตสึ มูรากามิ
ให้เสียงโดย: มิซากิ คูโนะ
ให้เสียงโดย: มิยูริ ชิมาบูกูโระ
เหตุไฟไหม้ศูนย์อพยพผู้ลี้ภัยในประเทศไทย พ.ศ. 2556

เมื่อวันที่ 22 มีนาคม พ.ศ. 2556 เกิดเหตุไฟไหม้ที่ ค่ายผู้ลี้ภัยบ้านแม่สุริน ในจังหวัดแม่ฮ่องสอน ทำให้ผู้ลี้ภัยซึ่งเป็นชาวกะเหรี่ยง จากประเทศพม่า โดยไฟเริ่มลุกไหม้ในเวลาประมาณ 16:00 น ใช้เวลาควบคุมเพลิงประมาณสองชั่วโมง ไฟได้ลุกลามอย่างรวดเร็วเนื่องจากอากาศร้อนและลมแรง ทำให้ลมพัดสเก็ดไฟจากต้นเพลิงไปยังจุดอื่น ส่งผลให้มีผู้เสียชีวิต 37 ราย นอกจากนี้ยังทำลายบ้านเรือนอีกหลายร้อยหลังอีกด้วย คาดว่าสาเหตุเกิดจากการทำอาหาร
ผู้เสียชีวิตและผลกระทบ.
ยอดผู้เสียชีวิตจากเหตุไฟไหม้ครั้งนี้อยู่ที่ 37 ราย แบ่งเป็นชาย 21 ราย และหญิง 16 ราย ในจำนวนนี้เสียชีวิตในที่เกิดเหตุ 35 ราย ส่วนอีก 2 ราย เสียชีวิตในอีกไม่กี่วันต่อมา เหยื่อส่วนใหญ่เสียชีวิตจากไฟไหม้ ในขณะที่บางส่วน สำลักควันไฟทำให้หายใจไม่ออก ทั้งนี้ มีรายงานว่ายอดผู้เสียชีวิตสูงถึง 62 ราย แต่ภายหลังได้มีการแก้ไขตัวเลขดังกล่าว ในส่วนของผู้บาดเจ็บ มีรายงานว่ามีผู้ได้รับบาดเจ็บจากเพลิงไหม้อย่างน้อย 100 ราย และมีผู้ได้รับบาดเจ็บอื่น ๆ มากกว่า 200 ราย 
เหตุเพลิงไหม้ครั้งนี้ ได้ทำลายกระท่อมไม้ไผ่ซึ่งใช้เป็นที่พักพิงของผู้อพยพจำนวนหลายร้อยหลัง รวมถึงคลินิกการแพทย์ โรงพยาบาล และโกดังอาหารทั้งสองแห่งของค่ายผู้อพยพ ผู้อพยพอย่างน้อย 2,300 คน ไม่มีที่พักพิงหลังเกิดเพลิงไหม้ ต้องอาศัยอยู่ในเต็นท์ชั่วคราว รวมถึงได้รับสนับสนุนอาหาร และเสื้อผ้า โดย คณะกรรมการกู้ภัยระหว่างประเทศ สำนักงานข้าหลวงใหญ่ผู้ลี้ภัยแห่งสหประชาชาติ บริการผู้ลี้ภัยเยซูอิต และ องค์กรระหว่างประเทศเพื่อการโยกย้ายถิ่นฐาน รวมถึงกลุ่มช่วยเหลืออื่น ๆ
นอกจากนี้ยังมีอุบัติเหตุเกิดขึ้นกับเจ้าหน้าที่ดับเพลิง โดยรถที่นำเจ้าหน้าที่ชุดดับเพลิงเสือไฟ จากจังหวัดกาญจนบุรี ประสบอุบัติเหตุพลิกคว่ำลงข้างทาง บริเวณถนนสายเชียงใหม่-แม่ฮ่องสอน ในเขตตำบลแม่ฮี้ อำเภอปาย จังหวัดแม่ฮ่องสอน ทำให้มีเจ้าหน้าที่เสียชีวิต 1 นาย และ บาดเจ็บอีก 10 นาย
ผลสืบเนื่อง.
หลังเหตุการณ์มีการสั่งย้ายผู้กับการสถานีตำรวจภูธรขุนยวม ให้ไปช่วยราชการที่กองบังคับการตำรวจภูธร จังหวัดแม่ฮ่องสอน โดยในคำสั่งระบุว่าได้ละเลยในการปฏิบัติหน้าที่เข้าพื้นที่ไปดูแลในช่วงที่เกิดเหตุเพลิงไหม้ศูนย์อพยพบ้านแม่สุรินล่าช้า
ข้อโต้แย้งเกี่ยวกับสาเหตุ.
มีพยานบุคคลอ้างว่าเห็นเฮลิคอปเตอร์หรือเครื่องบินบินผ่านเหนือศีรษะหลายครั้ง ก่อนทิ้ง "ประกายไฟ" ตกลงบนหลังคาของกระท่อมที่เป็นต้นเพลิง การสอบสวนพบร่องรอยของฟอสฟอรัสที่ต้นเพลิง ซึ่งทำให้หัวหน้าทีมสอบสวนคาดว่าไม่ใช่เป็นอุบัติเหตุ โดยไฟได้ลุกไหม้พร้อมกันในโซน 1 และโซน 4 ตรงปลายทั้งสองข้างของค่าย นอกจากนี้ หัวหน้ากลุ่มในค่ายยังรายงานว่าเต็นท์ที่อยู่อาศัยจำนวนสองหลังที่อยู่ห่างจากค่ายถูกเผาพร้อมกัน ทำให้เกิดข้อสงสัยว่าจะเป็นการวางเพลิง
ทิโมธี

ทิโมธี (กรีก: ; "Timótheos", มีความหมายว่า "เทิดพระเกียรติพระเจ้า" หรือ "ได้รับเกียรติจากพระเจ้า") หรือ ทิโมธีแห่งเอเฟซัส  เป็นผู้ประกาศข่าวประเสริฐของศาสนาคริสต์ยุคต้นและเป็นมุขนายกแห่งเมืองเอเฟซัสคนแรก ตามธรรมเนียมเชื่อว่าทิโมธีเสียชีวิตประมาณปี ค.ศ. 97
ทิโมธีเป็นชาวเมืองลิสตรา หรือเมืองเดอร์บี ของแคว้นลิคาโอเนียในเอเชียน้อย ทิโมธีมีมารดาเป็นชาวยิวซึ่งกลายมาเป็นผู้เชื่อศาสนาคริสต์ ส่วนบิดาเป็นชาวกรีก เปาโลอัครทูตพบกับทิโมธีระหว่างการเดินทางทำพันธกิจครั้งที่ 2 และทิโมธีก็กลายมาเป็นเพื่อนร่วมเดินทางกับเปาโลร่วมกับสิลาส พันธสัญญาใหม่ระบุว่าทิโมธีเดินทางร่วมกับเปาโลอัครทูตผู้เป็นอาจารย์ของทิโมธีด้วย ทิโมธีได้รับการระบุว่าเป็นผู้รับของจดหมายของนักบุญเปาโลถึงทิโมธี ฉบับที่ 1 และฉบับที่ 2 จดหมายทั้งสองฉบับนี้แม้ว่าจะรวมอยู่ในบทจดหมายของเปาโลในภาคพันธสัญญาใหม่ แต่นักวิชาการคัมภีร์ไบเบิลหลายคนมีความเห็นว่าเป็นงานเขียนปลอมแปลงและไม่ได้เขียนโดยเปาโล
เกาะคูนาชีร์

เกาะคูนาชีร์  เป็นเกาะที่ตั้งอยู่ทางตอนใต้สุดของหมู่เกาะคูริล เกาะแห่งนี้อยู่ภายใต้การปกครองของรัสเซียตั้งแต่สิ้นสุดสงครามโลกครั้งที่สองเมื่อกองกำลังโซเวียตเข้ายึดครองหมู่เกาะคูริล แต่ทว่าญี่ปุ่นนั้นได้อ้างกรรมสิทธิ์ครอบครองเหนือเกาะแห่งนี้ (ดูกรณีพิพาทหมู่เกาะคูริล)
ประชากร.
หลังแผ่นดินไหวในปี 1994 ประชากรประมาณหนึ่งในสามของเกาะคูนาชีร์ได้อพยพออกไปและไม่กลับมาอีก ในปี 2002 ประชากรของเกาะนี้มีอยู่ประมาณ 7,800 คน ประชากรทั้งหมดของหมู่เกาะคูริลที่เป็นข้อพิพาทในเวลานั้นมีประมาณ 17,000 คน
พระยาจันทรศรีสุราชอุปราชามันธาตุราช (เจ้าจันทกินรี)

พระยาจันทรศรีสุราชอุปราชามันธาตุราช (เจ้าจันทกินรี) (พ.ศ. 2310-2347) เป็นโอรสในเจ้าจันทรสุริยวงศ์ และเป็นเจ้าเมืองมุกดาหารคนแรก ต่อมาเมื่อปี พ.ศ. 2321 เจ้าพระวอ เจ้าพระตา เจ้าเมืองหนองบัวลำภู เกิดการวิวาทกับพระเจ้านครศรีสัตนาคนหุตล้านช้างเวียงจันทน์ สมเด็จพระเจ้ากรุงธนบุรีจึงได้ให้เจ้าพระยาจักรีและเจ้าพระยาสุรสีห์ ยกทัพมาตามลำน้ำโขงเพื่อปราบปรามนครจำปาศักดิ์และนครศรีสัตนาคนหุตล้านช้างเวียงจันทน์ ให้ขึ้นขึ้นอยู่ในอาณาจักรธนบุรี บรรดาหัวเมืองน้อยใหญ่ตามลำน้ำโขงและเมืองมุกดาหารจึงรวมอยู่ในข้าขอบขัณฑสีมาของกรุงธนบุรีตั้งแต่นั้นมา
สถาปนา.
เจ้าจันทกินรีได้รับโปรดเกล้าฯ สถาปนาขึ้นเป็น "พระยาจันทรศรีสุราชอุปราชามันธาตุราช" มีบุตร-ธิดา รวม 7 คน คือ ท้าวกิ่ง ท้าวอุ่น ท้าวชู และธิดาอีก 4 คน 
เจ้าจันทกินรีได้แต่งตั้งกรมการเมืองขึ้น คือ 
ถึงแก่อนิจกรรม.
เจ้าจันทกินรีได้ถึงแก่อนิจกรรม เมื่อ พ.ศ.2347
ทิตัส

ทิตัส ("-təs"; กรีก: ; "Títos") เป็นมิชชันนารีของศาสนาคริสต์ยุคต้นและเป็นผู้นำคริสตจักร เป็นทั้งเพื่อนร่วมพันธกิจและสานุศิษย์ของเปาโลอัครทูต ทิตัสถูกกล่าวถึงในบทจดหมายของเปาโลหลายฉบับรวมถึงจดหมายของนักบุญเปาโลถึงทิตัส เชื่อกันว่าทิตัสเป็นชาวต่างชาติที่หันมานับถือศาสนาคริสต์โดยการนำเปาโล และตามธรรมเนียมดั้งเดิมเชื่อว่าทิตัสได้รับการตั้งขึ้นเป็นมุขนายกแห่งเกาะครีต
ทิตัสนำจดหมายระดมทุนจากเปาโลไปยังเมืองโครินธ์เพื่อรวบรวมเงินบริจาคไปช่วยเหลือคนยากจนในเยรูซาเล็ม เจอโรมระบุว่าทิตัสเป็นเลขานุการผู้เขียนจดหมายฉบับนี้ (2 โครินธ์) ต่อมาบนเกาะครีต ทิตัสได้รับการตั้งขึ้นเป็นผู้ปกครองของคริสตจักรในทุกเมืองและยังคงอยู่ที่เกาะครีตจนเข้าสู่วัยชรา และเสียชีวิตที่เมืองกอรตีนา
หน่วยเฉพาะกิจทหารพรานนาวิกโยธิน

หน่วยเฉพาะกิจทหารพรานนาวิกโยธิน ย่อว่า ฉก.ทพ.นย. เป็นหน่วยเฉพาะกิจของหน่วยบัญชาการนาวิกโยธิน กองทัพเรือ ตั้งอยู่ที่ ค่ายเทวาพิทักษ์ บ้านคลองตาคง ตำบลโป่งน้ำร้อน อำเภอโป่งน้ำร้อน จังหวัดจันทบุรี
ประวัติ.
หน่วยเฉพาะกิจทหารพรานนาวิกโยธิน มีจุดเริ่มต้นมาจากการจัดตั้งโครงการทหารพราน ชื่อว่า “โครงการชุดปฏิบัติการพิเศษทหารพรานชายแดนไทย-กัมพูชา” ในวันที่ 15 กรกฎาคม พ.ศ. 2521 หนึ่งในนั้นมีหน่วยที่มีทหารนาวิกโยธินเป็นผู้บังคับบัญชาและผ่านการฝึกอบรมจากกองทัพบกจำนวน 2 กองร้อย ปฏิบัติงานในการปราบปรามผู้ก่อการร้ายคอมมิวนิสต์ที่เคลื่อนไหวในพื้นที่อำเภอโป่งน้ำร้อน จังหวัดจันทบุรี และอำเภอบ่อไร่ จังหวัดตราด และขึ้นการควบคุมทางยุทธการตับกองกำลังด้านจันทบุรี–ตราด กองทัพเรือ จนถึงปลายปีงบประมาณ พ.ศ. 2523
จากนั้นกองบัญชาการทหารสูงสุดได้มีคำสั่งให้กองทัพบกโอนหน่วยทหารพรานในพื้นที่ของ กองกำลังด้านจันทบุรี–ตราด ในเวลานั้น จำนวน 6 กองร้อยให้กับกองทัพเรือเป็นผู้ดูแลให้เสร็จสิ้นภายในวันที่ 1 กันยายน พ.ศ. 2523 และกองทัพเรือได้มีคำสั่งให้หน่วยทหารพรานที่ได้รับมอบให้ขึ้นกับกรมนาวิกโยธิน และขึ้นการควบคุมทางยุทธการกับกองบัญชาการป้องกันชายแดนจันทบุรีและตราด (กปช.จต.) ทำให้หน่วยเฉพาะกิจทหารพรานนาวิกโยธินถือเอาวันที่ 1 กันยายนในทุกปีเป็นวันคล้ายวันสถาปนาหน่วย
โครงสร้าง.
หน่วยเฉพาะกิจทหารพรานนาวิกโยธิน เป็นหน่วยขึ้นตรงต่อหน่วยบัญชาการนาวิกโยธิน และเป็นหน่วยขึ้นตรงทางยุทธการกับกองบัญชาการป้องกันชายแดนจันทบุรีและตราด (กปช.จต.) 
หน่วยขึ้นตรง.
หน่วยเฉพาะกิจทหารพรานนาวิกโยธิน ประกอบด้วยหน่วยขึ้นตรง จำนวน 4 ชุดควบคุม 26 กองร้อย ได้แก่
ชุดควบคุม.
โดยสรุปแล้ว หากแบ่งตามการขึ้นควบคุมทางยุทธการกับหน่วยเฉพาะกิจนาวิกโยธินตราดและจันทบุรี ขึ้นตรงต่อกองบัญชาการป้องกันชายแดนจันทบุรีและตราด จะแบ่งอัตรากำลังได้ ดังนี้
กองร้อย.
กองร้อยภายในชุดควบคุมทั้ง 4 ชุด จำนวน 26 กองร้อย ประกอบไปด้วย
กำลังพล.
กำลังพลของหน่วยเฉพาะกิจทหารพรานนาวิกโยธิน ประกอบไปด้วย
ภารกิจ.
มีพื้นที่รับผิดชอบตามแนวชายแดนกัมพูชาในจังหวัดจันทบุรีและจังหวัดตราด แบ่งออกเป็น 4 ชุดควบคุมในการดูแลพื้นที่จังหวัดจันทบุรีและจังหวัดตราด ดำเนินการฝึกกำลังพลในหน่วยขึ้นตรงให้ดำรงขีดความสามารถในการป้องกันประเทศ การรักษาความมั่นคงภายใน และสนับสนุนด้านยุทธการและการส่งกำลังบำรุงให้กับชุดควบคุมทั้ง 4 หน่วยที่ปฏิบัติงานในพื้นที่
การฝึก.
หน่วยเฉพาะกิจทหารพรานนาวิกโยธิน มีภารกิจหลักในการฝึกกำลังพลของทหารพรานนาวิกโยธิน ทั้งในพื้นที่กองบัญชาการป้องกันชายแดนจันทบุรีและตราด และกำลังพลที่ไปปฏิบัติการในพื้นที่ 3 จังหวัดชายแดนภาคใต้ ดำเนินการโดย ส่วนการฝึกและศึกษา ได้แก่ 
สิ่งอำนวยความสะดวก.
หน่วยเฉพาะกิจทหารพรานนาวิกโยธิน มีค่ายเทวาพิทักษ์เป็นฐานปฏิบัติการหลัก ประกอบด้วยสิ่งอำนวยการสะดวกสำหรับการฝึกต่าง ๆ เช่น
ยุทโธปกรณ์.
อาวุธและยุทโธปกรณ์ของหน่วยเฉพาะกิจทหารพรานนาวิกโยธิน จะใช้รูปแบบเดียวกันกับกรมทหารพรานนาวิกโยธิน กองทัพเรือ มีเพียงบางส่วนที่มีการจัดหามาใช้งานเฉพาะหน่วย
สถานที่สำคัญ.
หน่วยเฉพาะกิจทหารพรานนาวิกโยธิน มีสถานที่สำคัญในค่ายเทวาพิทักษ์ ได้แก่
พระอนุสาวรีย์ พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์.
พระอนุสาวรีย์ พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ ประดิษฐานอยู่ที่ยอดเขาของที่ตั้งหน่วยเฉพาะกิจทหารพรานนาวิกโยธิน เพื่อเป็นเครื่องยึดเหนี่ยวจิตใจและดูแลรักษาเจ้าหน้าที่ในสังกัดและผู้ที่เข้ามาในพื้นที่ค่ายเทวาพิทักษ์ให้ปลอดภัย
ลักษณะเป็นอนุสาวรีย์กลางแจ้ง ฐานเป็นรูปสี่เหลี่ยม พระรูปมีลักษณะทรงยืน ไม่สวมหมวก ความสูง 1.69 เมตร
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดชัยนาท กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
กบฏผงาดแผ่นดิน

กบฏผงาดแผ่นดิน  เป็นภาพยนตร์เกาหลีใต้แนวแอ็กชันอิงประวัติศาสตร์ปี 2024 กำกับโดย คิม ซัง-มัน เขียนบทโดยชิน ช็อล และพัก ชาน-อุก นำแสดงโดยคัง ดง-ว็อน, พัก จ็อง-มิน, คิม ชิน-รก, จิน ซ็อน-กยู, ช็อง ซ็อง-อิล และชา ซึง-ว็อน ภาพยนตร์เรื่องนี้บอกเล่าชีวิตของเพื่อนสมัยเด็กสองคนที่กลายมาเป็นศัตรูกันในระหว่างที่ญี่ปุ่นบุกยึดครองเกาหลี ภาพยนตร์เรื่องนี้ฉายรอบปฐมทัศน์ในฐานะภาพยนตร์เปิดเทศกาลภาพยนตร์นานาชาติปูซาน ครั้งที่ 29 เมื่อวันที่ 2 ตุลาคม 2024 และฉายบนเน็ตฟลิกซ์เมื่อวันที่ 11 ตุลาคม ปีเดียวกัน
เนื้อเรื่อง.
ชอน ย็อง ทาสผู้มีความสามารถทางการต่อสู้สูง ที่พยายามดิ้นรนเพื่อหลุดพ้นจากพันธะความเป็นทาส ในขณะเดียวกัน จงรยอ อดีตนายของเขา กลับกลายมาเป็นศัตรูที่สำคัญในช่วงเวลาที่บ้านเมืองเกิดความวุ่นวาย ในฐานะขุนพลคนสนิทผู้เจนศึกของพระเจ้าซ็อนโจ และต้องเลือกข้างเพื่ออนาคตของตนเอง
ปริสสิลลากับอาควิลลา

ปริสสิลลา (, "Priskilla" หรือ "Priscila") หรือ ปริสคา  กับ อาควิลลา (, "Akylas") เป็นคู่สามีภรรยามิชชันนารีของศาสนาคริสต์ในคริสต์ศตวรรษที่ 1 ที่ได้รับการกล่าวถึงในพันธสัญญาใหม่ ตามธรรมเนียมแล้วอาควิลลาได้รับการจัดอยู่ในรายชื่อสาวกเจ็ดสิบคน ปริสสิลลากับอาควิลลาอาศัย ทำงาน และเดินทางร่วมกับเปาโลอัครทูตผู้ระบุถึงทั้งคู่ว่าเป็น "ผู้ร่วมงานกับข้าพเจ้าในพระราชกิจของพระเยซูคริสต์" (โรม 16:3)
ในพันธสัญญาใหม่บรรยายถึงปริสสิลลากับอาควิลลาว่าเป็นผู้มีบทบาทสำคัญในการทำให้คริสตจักรของศาสนาคริสต์ในยุคต้นเข้มแข็งขึ้น เปาโลแสดงความขอบคุณและยอมรับอย่างจริงใจว่าตนเป็นหนี้บุญคุณต่อทั้งสอง (โรม 16:3 -4) ทั้งคู่ถือว่าเป็นผู้สอนของอปอลโลซึ่งเป็นผู้ประกาศข่าวประเสริญคนสำคัญในคริสต์ศตวรรษที่ 1 และ "รับท่านมาสั่งสอนให้รู้ทางของพระเจ้าให้ถูกต้องยิ่งขึ้น " (กิจการ 18:26)
บางคนมีความเห็นว่าเป็นไปได้ที่ปริสสิลลาดำรงตำแหน่งเป็นผู้ปกครองของคริสตจักร เนื่องจากปริสสิลลามีบทบาทโดดเด่นเป็นพิเศษ และบางคนยังมีความเห็นว่าปริสสิลลาคือตัวตนของนักเขียนนิรนามผู้เขียนจดหมายถึงชาวฮีบรู
การอ้างถึงในพันธสัญญาใหม่.
ปริสสิลลากับอาควิลลาถูกกล่าวถึง 6 ครั้งในหนังสือที่แตกต่างกัน 4 เล่มในพันธสัญญาใหม่ โดยกล่าวถึงคู่กันเสมอและไม่เคยถูกกล่าวถึงแยกกัน ในการอ้างถึง 6 ครั้งนี้ มีเพียง 2 ครั้งที่ชื่อของอาควิลลาถูกกล่าวถึงก่อนปริสสิลลา และครั้งหนึ่งเป็นเรื่องราวที่เปาโลพบกับทั้งคู่ครั้งแรก ซึ่งอาจจะพบกับอาควิลลาก่อน
หมายเหตุ: ในฉบับพระเจ้าเจมส์ กิจการ 18:26 ระบุชื่อของทั้งคู่วา "อาควิลลากับปริสสิลลา" จึงนับเป็น 3 ครั้งที่ชื่อของอาควิลลาถูกกล่าวถึงก่อนปริสสิลลา
รายชื่อฐานทัพเรือและค่ายทหารในสังกัดกองทัพเรือไทย

รายชื่อ ฐานทัพเรือ และ ค่ายทหาร ในสังกัดกองทัพเรือไทย เป็นที่ตั้งทางทหารของกองทัพเรือไทย 
ค่ายทหาร.
ค่ายทหารสำหรับกำลังทางบกของกองทัพเรือ จะอยู่ในความดูแลของหน่วยบัญชาการนาวิกโยธิน และหน่วยเฉพาะกิจทหารพรานนาวิกโยธิน มีดังนี้
สนามฝึก.
สนามฝึกของกองทัพเรือ และหน่วยบัญชาการนาวิกโยธินที่มีการเปิดเผยและสืบค้นได้ มีดังนี้
ด็อกส์เรด

ด็อกส์เรด (; โรมาจิ: "Doggusureddo" เป็นซีรีส์มังงะญี่ปุ่น แต่งเรื่องและวาดภาพโดยซาโตรุ โนดะ เป็นการเริ่มเรื่องใหม่จากซีรีส์มังงะ"ซูปินามาราดะ!" (พ.ศ. 2554-2555) ของโนดะ "ด็อกส์เรด"เริ่มตีพิมพ์ในนิตยสาร"ยังจัมป์รายสัปดาห์" นิตยสารมังงะแนว"เซเน็ง"ของสำนักพิมพ์ชูเอชะในเดือนกรกฎาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
วัดนางเศรษฐี

วัดนางเศรษฐี เป็นวัดร้างตั้งอยู่หลังโรงเรียนบ้านบางละมุง ตำบลบางละมุง อำเภอบางละมุง จังหวัดชลบุรี ซึ่งเหลือเพียงโบสถ์
วัดนางเศรษฐีสร้างในสมัยอยุธยาตอนปลาย ชาวบ้านเรียกกันว่า โบสถ์หลวงพ่อเศรษฐี มีหลักฐานปรากฏในพระราชพงศาวดารว่า พระยากำแพงเพชร (สมเด็จพระเจ้าตากสินมหาราช) เดินทัพผ่านบริเวณนี้ ซึ่งมีบริษัทเอกชนเข้ามาบูรณะแล้ว บริเวณใกล้เคียงมีโบสถ์ร้างอีกแห่ง ชาวบ้านเรียก "วัดร้าง" อยู่ห่างไปประมาณ 500 เมตร ชาวบ้านเล่าต่อกันมาว่า สร้างในสมัยเดียวกับวัดนางเศรษฐี แต่ไม่มีหน่วยงานใดเข้ามาบูรณะ
วัดนางเศรษฐีเคยมีนักโบราณคดีโดยอาจารย์จารึก วิไลแก้ว มาสำรวจประมาณกรกฎาคม พ.ศ. 2536 โดยเก็บข้อมูลเบื้องต้นตามโครงการศึกษาวิจัยโบราณคดีและประวัติศาสตร์เมืองนครนายก ตอบสนองแนวพระราชดำริ ของสำนักงานโบราณคดีและพิพิธภัณฑสถานแห่งชาติ
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย, อำเภอลานกระบือ, อำเภอคลองลาน, กิ่งอำเภอปางศิลาทอง และกิ่งอำเภอโกสัมพีนคร
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม, กิ่งอำเภอทรายทองวัฒนา และกิ่งอำเภอบึงสามัคคี
กองบิน 6 ดอนเมือง

กองบิน 6  เป็นกองบินลำเลียง อยู่ในส่วนกำลังรบและเป็นหน่วยขึ้นตรงของกองทัพอากาศไทย ประจำการอยู่ที่ฐานทัพอากาศดอนเมือง แขวงสนามบิน เขตดอนเมือง ก่อตั้งขึ้นเมื่อวันที่ 12 เมษายน พ.ศ. 2484
ประวัติ.
สงครามมหาเอเชียบูรพา.
กองบิน 6 ได้รับการก่อตั้งขึ้นในวันที่ 12 เมษายน พ.ศ. 2484 รับบทบาทเป็นกองบินทิ้งระเบิดแรกในประเทศไทยในสงครามมหาเอเชียบูรพา ในชื่อว่า กองบินน้อยที่ 6 มี นาวาอากาศเอก สกล รสานนท์ เป็นผู้บังคับการกองบินคนแรก ประกอบกำลังทางอากาศจำนวน 2 ฝูงบิน ประกอบด้วยเครื่องบินทิ้งระเบิดแบบที่ 3 มาร์ติน และเครื่องบินทิ้งระเบิดแบบที่ 4 นากาชิมา ประจำการที่ฐานทัพอากาศดอนเมือง และมีการปรับกำลังไปประจำการในพื้นที่อื่นตามความจำเป็นในสภาวะสงคราม ประกอบไปด้วย
และย้ายกลับมาประจำการที่ดอนเมืองในปี พ.ศ. 2489 โดยมีหน่วยในสังกัด 3 ฝูงบิน ได้แก่ ฝูงบิน 61 ฝูงบิน 62 และฝูงบิน 63 จากนั้น พ.ศ. 2492 ได้เปลี่ยนแปลงชื่อหน่วย จากกองบินน้อยที่ 6 เป็น กองบินลำเลียง เนื่องจากได้ปลดประจำการเครื่องบินทิ้งระเบิดไปหมดแล้ว และนำเครื่องบินเข้าประจำการแทน คือเครื่องบินลำเลียงแบบที่ 1 ซี-45 เครื่องบินลำเลียงแบบที่ 2 ซี-47 เครื่องบินลำเลียงแบบที่ 3 ซี-54 เครื่องบินฝึกแบบที่ 8 ที-6 และเครื่องบินสื่อสารกับเฮลิคอปเตอร์ มีภารกิจในการลำเลียงการฝึกนักบินของส่วนกลาง ปฏิบัติการค้นหาและช่วยเหลือผู้ประสบภัย การบินสื่อสารและภารกิจตามที่ได้รับมอบหมาย
สงครามเกาหลี.
ระหว่างปี พ.ศ. 2494 ถึง พ.ศ. 2519 หน่วยบินลำเลียง กองทัพอากาศไทย ได้เข้าร่วมการรบในสงครามเกาหลี โดยใช้เครื่องบินลำเลียงแบบที่ 2 ซี-47 จำนวน 3 เครื่อง เดินทางไปจากประเทศไทยในวันที่ 18 มิถุนายน พ.ศ. 2494 ไปถึงสนามบินตาชิกาวา ประเทศญี่ปุ่นในวันที่ 23 มิถุนายน พ.ศ. 2494 และร่วมปฏิบัติการกับสหประชาชาติจนถึงปี พ.ศ. 2511 จึงได้เปลี่ยนแบบไปใช้เครื่องบินลำเลียงแบบที่ 4 ซี-123บี จนเสร็จสิ้นภารกิจ และเดินทางกลับประเทศไทยในวันที่ 30 กรกฎาคม พ.ศ. 2519 รวมระยะเวลาในการปฏิบัติการในสงครามเกาหลี 25 ปี
ระหว่างนั้นเอง ในปี พ.ศ. 2496 ได้เปลี่ยนแปลงชื่อหน่วย จากกองบินลำเลียง เป็นกองบินน้อยที่ 6 เป็นหน่วยขึ้นตรงต่อกองบินยุทธการ และต่อมาในปี พ.ศ. 2506 ได้เปลี่ยนชื่อ จากกองบินน้อยที่ 6 เป็น กองบิน 6 ขึ้นตรงกับกองทัพอากาศ และใช้งานมาจนถึงปัจจุบัน
การจัดหน่วย.
กองบิน 6 แบ่งส่วนการบริหารราชการภายใน 2 กอง 4 ฝูงบิน 7 แผนก 1 ฝ่าย ดังนี้
ภารกิจ.
กองบิน 6 เป็นหน่วยขึ้นตรงของกองทัพอากาศที่ดูแลปฏิบัติการการบินรับส่งเสด็จของพระมหากษัตริย์และพระบรมวงศานุวงศ์ บุคคลสำคัญ การปฏิบัติการลำเลียงทางอากาศ การส่งกลับสายแพทย์ทางอากาศ การควบคุมไฟป่า การฝึกนักเรียนนายเรืออากาศ การฝึกบินเป็นกรณีพิเศษ การฝึกขั้นพื้นฐานผู้บังคับอากาศยานภายใน ดำเนินการสนับสนุนกิจกรรมของหน่วยฝึกบินพลเรือนของกองทัพอากาศ การฝึกนักบินในการบินทดสอบเครื่องบินและบินทดสอบเครื่องต้นแบบ
นอกจากนี้ กองบิน 6 ยังเป็นกองบินหลักในการปฏิบัติการบรรเทาสาธารณภัยทั้งในประเทศและระหว่างประเทศในการลำเลียงความช่วยเหลือต่าง ๆ ในการให้ความช่วยเหลือจากรัฐบาลไปยังประชาชนและประเทศไทยไปยังมิตรประเทศที่ประสบเหตุ เช่น อุทกภัยในประเทศไทย พ.ศ. 2567 แผ่นดินไหวในประเทศตุรกีและประเทศซีเรีย พ.ศ. 2566 แผ่นดินไหวในประเทศเนปาล เมษายน พ.ศ. 2558
รวมไปถึงการอพยพชาวไทยออกจากพื้นที่เสี่ยงภัยต่าง ๆ เช่น เหตุการณ์ความไม่สงบในซูดาน การโจมตีอิสราเอลที่นำโดยกลุ่มฮามาส
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดชัยนาท มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
Trichomonas vaginalis

Trichomonas vaginalis เป็นปรสิตโปรตัวซัวชนิดมีแฟลกเจลลาแอนแอรอบิก ตัวก่อโรคติดต่อทางเพศสัมพันธ์ที่เรีกยว่าไตรโชโมนีอาสิส (trichomoniasis) โดยเป็นโปรโตซัวก่อโรคที่พบบ่อยที่สุดในประเทศอุตสาหกรรม อัตราการติดเชื้อพอกันในมนุษย์ทั้งเพศชายและหญิง กระนั้นเป็นเพศหญิงที่มักแสดงอาการมากกว่า ในขณะที่การติดเชื้อในเพศชายมักไม่แดสงอาการ การติดต่อมักผ่านทางการสัมผัสแนบชิดโดยตรงระหว่างคนที่มีเชื้อ โดยเฉพาะผ่านการมีเพศสสัมพันธ์แบบสอดใส่ทางช่องคลอด WHO คาดการณ์ว่ามีการติดเชื้อใหม่ 160 รายทุกปี ในอเมริกาเหนือประมาณการณ์อยู่ที่ 5 ถึง 8 ล้านการติดเชื้อใหม่ทุกปี โดยที่อัตราผู้ติดเชื้อไม่แสดงอาการอาจสูงถึง 50% การรักษามักใช้ยาปฏิชีวนะเมโทรนีดาโซล และ ทีนีดาโซล
อัลเฟรด ฟรังซัว ดอนเน (1801–1878) เป็นบุคคลแรกที่บรรยายถึงกระบวนการในการวินิจฉัยภาวะไตรโชโมนีอาสิส (trichomoniasis) ผ่านการใช้กล้องจุลทรรศน์ "พบโปรโตซัวที่เคลื่อนที่ได้ จากสารคัดหลั่งทางช่องคลอด" ซึ่งตีพิมพ์ในปี 1836 ในวารสารภาษาฝรั่งเศส ในการตีพิมพ์เดียวกันนี้ เขายังตั้งชื่อทวินามของปรสิตนี้ไว้ว่า "Trichomonas vaginalis"
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
เกาะชิโกตัน

เกาะชิโกตัน  หรือเรียกอีกชื่อหนึ่งว่า ชปันเบิร์ก  เป็นเกาะในหมู่เกาะคูริลที่อยู่ภายใต้การบริหารของสหพันธรัฐรัสเซียโดยเป็นส่วนหนึ่งของเขตยุจโน-คูริลสกีของ แคว้นซาฮาลิน แต่ญี่ปุ่นได้อ้างสิทธิ์ครอบครองในฐานะอำเภอชิโกตัง  ซึ่งจัดตั้งขึ้นเป็นส่วนหนึ่งของกิ่งจังหวัดเนมูโระของจังหวัดฮอกไกโด กิจกรรมทางเศรษฐกิจหลักของเกาะนี้คือการประมงและการจับปลา โดยผลิตภัณฑ์ทางทะเลหลักได้แก่ปลาค็อด ปู และสาหร่ายเคลป์
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
ซี้เตี๋ยมกิม

<ns>0</ns>
 <revision>
 <parentid>11829517</parentid>
 <timestamp>2024-12-13T03:47:32Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 0 sources and tagging 1 as dead.) #IABot (v2.0.9.5</comment>
 <origin>12014740</origin>
 <model>wikitext</model>
 <format>text/x-wiki</format>
ซี้เตี๋ยมกิม (เพ็งอิม: si3 diam2 gim1, "สี่จุดทอง") เป็นบ้านแบบดั้งเดิมในภูมิภาคแต้จิ๋วมณฑลกวางตุ้ง#เปลี่ยนทาง และแถวจางโจวของมณฑลฝูเจี้ยน#เปลี่ยนทาง มีลานบ้านอยู่ภายในตรงกลาง ที่มาของชื่อมาจากการที่มีส่วนหน้าจั่วสี่หลังซึ่งมีลักษณะคล้ายอักษรจีน 金 (ทอง) เมื่อมองจากด้านบนจะเห็นเป็นรูปคล้ายอักษร 井 (บ่อน้ำ) โดยมีสมมาตรใจกลาง ลานใจกลางประกอบด้วยสองห้องที่หันหน้าเข้าหากัน โดยภาพรวมแล้วมีลักษณะคล้ายกับบ้านแบบซื่อเหอย่วนในภาคเหนือของจีน ให้ความรู้สึกมั่นคงและเงียบสงบ
ซาจ่อเลาะ

ซาจ่อเลาะ (เพ็งอิม: san1 zo7 loh8) หรือ ซาเทียฉ่วง (เพ็งอิม: san1 tian1 cuang3) เป็นรูปแบบสถาปัตยกรรมแบบหนึ่งของอาคารที่มีลานภายในแบ่งเป็น 3 ส่วน พบได้ในภูมิภาคแต้จิ๋วของมณฑลกวางตุ้ง 
โครงสร้าง.
ซาจ่อเลาะประกอบขึ้นจากซี้เตี๋ยมกิมโดยเพิ่มลาน 2 ลานด้านหน้าหลัง แบ่งเป็นห้องโถงหน้าตรงทางเข้า ห้องโถงกลาง และห้องโถงด้านหลังจัดเรียงต่อกัน
ห้องโถงในบ้านโดยทั่วไปเป็นสถานที่สำหรับรับแขกและสังสรรค์กับญาติและเพื่อนฝูงทั่วไป ห้องโถงกลางคั่นด้วยฉากกั้นไม้ที่สลักลวดลาย ใช้สำหรับต้อนรับแขกคนสำคัญ นอกจากนี้ ยังเป็นสถานที่หลักสำหรับ งานแต่งงาน งานศพ งานวันเกิด งานสังสรรค์กับญาติในตระกูล มีตู้ไหว้ขนาดใหญ่อยู่ด้านหลังสำหรับสักการะบรรพบุรุษ ห้องโถงกลางทั้งสองด้านมีห้องขนาดใหญ่ซึ่งเป็นที่พักอาศัยของพ่อแม่ ลานส่วนหน้าเป็นห้องรับแขก และลานหลังบ้านเป็นที่อยู่อาศัยของสมาชิกในครอบครัว
ห้องหลักในห้องโถงด้านบนต้องสูงกว่าห้องโถงล่าง และความลึกของห้องใหญ่ต้องสูงกว่าห้องด้านล่างด้วย ซึ่งสะท้อนถึงลำดับความเคารพต่อผู้อาวุโสและน้อง จากส่วนยาวของอาคาร ทางเข้าด้านหลังจะสูงกว่าทางเข้ากลาง และทางเข้าตรงกลางจะสูงกว่าทางเข้าด้านหน้า จากประตูสู่ห้องโถงด้านหลัง จะช่วยในการระบายอากาศและแสงสว่าง และหวังเป็นอย่างยิ่งว่า คนรุ่นต่อไปจะต้องก้าวเหนือคนรุ่นก่อน
ใน ซี้แบ้ทัวเชีย และ แป๊ะเจี้ยวเฉี่ยวฮ้วง โดยทั่วไปจะมีซาจ่อเลาะเป็นอาคารหลักศูนย์กลาง
ซี้แบ้ทัวเชีย

ซี้แบ้ทัวเชีย (เพ็งอิม: si3 bhê2 tua1 cia1, สี่ม้าลากรถ) หรือ ซาเหลาะซี้ฉ่งฉู่ (เพ็งอิม: san1 loh8 si3 cong5 cu3) เป็นชื่อเรียกสถาปัตยกรรมบ้านหลังใหญ่ที่มีลานภายในหลายแห่ง พร้อมกับลานบ้านหลายแห่ง ในภูมิภาคแต้จิ๋วทางตะวันออกของมณฑลกวางตุ้ง รูปแบบโครงสร้างคล้ายกับแบบ แป๊ะเจี้ยวเฉี่ยวฮ้วง เพียงแต่ต่างกันตรงที่ว่ามีห้องเสริมด้านข้างอีกสองแถวและมีตรอก 2 เส้นที่ทั้ง 2 ข้าง
ลักษณะ.
โดยทั่วไปแล้วจะมีอาคารห้องโถงซาจ่อเลาะเป็นอาคารหลัก โดยมีอาคารด้านซ้ายและขวาคอยคุ้มกัน อาคารคุ้มกันในแถบเตี่ยเอี๊ย, กิ๊กเอี๊ย และ โผวเล้ง มักประกอบด้วยซี้เตี๋ยมกิม
ซี้แบ้ทัวเชียส่วนใหญ่สร้างเป็นที่อยู่สำหรับครอบครัวที่ร่ำรวยหรือมีตำแหน่ง ห้องโถงด้านหน้าไว้รับแขก และห้องโถงด้านหลังมีแผ่นจารึกบรรพบุรุษไว้สักการะบรรพบุรุษ สมาชิกในครอบครัวมักอาศัยอยู่ในลานส่วนหลัง ใช้ลานส่วนหน้าเป็นห้องรับแขก ลานกว้างหน้าประตูใช้เพื่อรองรับรถม้าและม้า
โครงสร้างโดยภาพรวมทั้งหมดเป็นแบบสม่ำเสมอและเป็นรูปสี่เหลี่ยมจัตุรัส มีสมมาตรรอบแกนกลาง อาคารหลักอยู่ด้านหน้าต่ำและด้านหลังสูง เน้นที่ห้องโถงหลักเพื่อให้แน่ใจว่ามีแสงสว่างจากด้านหลัง สะท้อนให้เห็นถึงประเพณีวัฒนธรรมของภูมิภาคแต้จิ๋ว ที่ว่าด้วยการแยกแยะระหว่างผู้บังคับบัญชาและผู้ด้อยกว่า, แยกชายและหญิง, ข้างในและข้างนอก และให้ความเคารพเครือญาติ
แป๊ะเจี้ยวเฉี่ยวฮ้วง

แป๊ะเจี้ยวเฉี่ยวฮ้วง (เพ็งอิม: bêh4 zieu2 cieu5 huang5), แป๊ะเจี้ยวเฉี่ยวหง (เพ็งอิม: bêh4 zieu2 cieu5 hong6) หรือ แป๊ะโกยฉู่ (เพ็งอิม: bêh4 goin1 cu3) เป็นบ้านของครอบครัวขนาดใหญ่ที่มีลานหลายแห่งที่สร้างขึ้นโดยครอบครัวที่ร่ำรวยและปรองดอง พบได้ในภูมิภาคแต้จิ๋วของมณฑลกวางตุ้ง
ลักษณะ.
มีหอบรรพบุรุษ ซาจ่อเลาะ ขนาดใหญ่อยู่ตรงกลาง มีสมมาตรซ้ายขวา อาจมีซี้เตี๋ยมกิมเป็นอาคารคุ้มกัน แต่ละด้านมีห้องเสริมข้างสองหลังและตรอกที่ด้านหลัง มีห้องอาคารมากกว่า 100 ห้องซึ่งล้อมรอบด้วยกำแพงบ้านรอบอาคารหลัก
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
เหี่ยซัวโฮ่ว

เหี่ยซัวโฮ่ว (เพ็งอิม: hia6 suan1 houn2), แป่ไซ (เพ็งอิม: bê5 sai1) หรือ ซังเผาไซ (เพ็งอิม: sang1 pao2 sai1) เป็น บ้านที่อยู่อาศัยแบบดั้งเดิมในภูมิภาคแต้จิ๋วของมณฑลกวางตุ้ง ประเทศจีน เป็นหนึ่งในหน่วยพื้นฐานของคฤหาสน์แบบชาวจีนแต้จิ๋ว ที่มาของชื่อมาจากความเชื่อพื้นบ้านที่ว่ามีลักษณะคล้ายเสือหรือสิงโต วงการสถาปัตยกรรมยังเรียกรูปแบบนี้ว่า ซาหะอี่ (เพ็งอิม: san1 hah8 in7)
ลักษณะ.
เหี่ยซัวโฮ่วถือเป็นรูปแบบย่อง่ายของซี้เตี๋ยมกิม โดยขาดห้องโถงด้านหน้า 1 ห้องและห้องด้านหน้า 2 ห้อง นอกนั้นเค้าโครงที่เหลือโดยพื้นฐานแล้วเหมือนกัน
โดยทั่วไปจะไม่เปิดประตูใหญ่แต่เปิดแค่ประตูด้านข้าง เรียกประตูใหญ่แบบนี้ว่า "ประตูมังกรเสือ" (龙虎门) แต่ก็มีบ้านที่เปิดทั้งประตูหน้าและประตูด้านข้างตามปกติ
เรื่องน่าสนใจ.
ในสมัยโบราณมีเพียงบ้านของจักรพรรดิเท่านั้นที่สามารถใช้แผ่นหลังคาสีเหลืองได้ แต่ภูมิภาคแถบนี้เนื่องจากมีภูเขาสูงและอยู่ห่างไกลจักรพรรดิ ผู้คนจึงใช้กระเบื้องสีเหลืองโดยไม่สนกฎเกณฑ์ หากใช้กูเกิล เอิร์ธมองภาพถ่ายจากดาวเทียมจะเห็นบ้านหลังคาสีเหลืองจำนวนมากในพื้นที่ชนบทของซัวเถา
พงศาวดารลาวฉบับมหาสิลา วีระวงส์

พงศาวดารลาวฉบับมหาสิลา วีระวงส์ เป็นหนังสือประวัติศาสตร์ลาวแต่งโดยสิลา วีระวงส์ ตีพิมพ์เมื่อ ค.ศ. 1957 โดยกระทรวงศึกษาธิการลาว ตีพิมพ์ครั้งแรกใช้ชื่อ พงสาวะดานลาว หนังสือฉบับที่พิมพ์ครั้งแรกนี้ภายหลังได้มีการนำมาจัดพิมพ์เป็นฉบับปริววรตด้วยอักษรไทยโดยสำนักพิมพ์ ส.ธรรมภักดี ในชื่อ พงศาวดานลาว แต่ไม่มีการระบุปีที่จัดพิมพ์ไว้ชัดเจน
ต่อมาได้จัดพิมพ์ฉบับภาษาลาวเป็นครั้งที่ 2 เมื่อ ค.ศ. 1973 โดยมีการเพิ่มข้อมูลการเดินทางของฟาน วุสตอฟ พ่อค้าชาวฮอลันดาที่เดินทางมาเวียงจันทน์เมื่อ ค.ศ. 1641 และบันทึกของบาทหลวงมารินีในรัชสมัยพระเจ้าสุริยวงศาและเพิ่มบท 8 "ลาวขึ้นอยู่ในการปกครองของฝรั่งเศส"
ค.ศ. 1985 ตีพิมพ์เป็นฉบับภาษาไทยเป็นครั้งแรกใช้ชื่อว่า พงศาวดารลาว โดยทองสืบ ศุภะมารค์เป็นผู้แปล แต่เขียนถึงสมัยพระเจ้าสุริยวงศาเท่านั้น ต่อมามหาวิทยาลัยเชียงใหม่ได้รับต้นฉบับที่มหาสิลา วีระวงส์ที่แก้ไขดัดแปลง จึงตีพิมพ์ในชื่อ ประวัติศาสตร์ลาว 
ต่อมาตีพิมพ์เป็นภาษาอังกฤษในชื่อ History of Laos เพื่อเผยแพร่ในสหรัฐอเมริกาครั้งแรกเมื่อ ค.ศ. 1959 และพิมพ์ซ้ำ ค.ศ. 1964 
เนื้อหาแต่เดิมมี 7 บท ส่วนพิมพ์ครั้งล่าสุดมี 10 บท โครงสร้างเนื้อหาสามารถแบ่งได้เป็น 3 ส่วน คือ ลาวสมัยดึกดำบรรพ์ ลาวสมัยล้านช้าง และลาวสมัยใหม่ที่อยู่ภายใต้การปกครองของไทยและฝรั่งเศส
เนื่องจากสิลา วีระวงส์เดินทางไปมาระหว่างไทยกับลาว และได้มีโอกาสทำงานที่หอสมุดแห่งชาติของไทย ทำให้สามารถศึกษาแหล่งข้อมูลจากหอสมุดแห่งชาตินำมาเขียน พงศาวดารลาวฉบับมหาสิลา วีระวงส์จัดเป็นหนังสือประวัติศาสตร์ลาวในภาษาลาวที่สมบูรณ์ที่สุดเท่าที่คนลาว พึงสามารถหามาอ่านได้และนอกจากนี้ยังกลายเป็นหนังสืออ้างอิงมาตรฐานที่นักศึกษาต่างชาติ ใช้สําหรับศึกษาประวัติศาสตร์ลาว
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
กบพิษโคลอมเบีย

กบพิษโคลอมเบีย (อังกฤษ: Myers' poison frog; ชื่อวิทยาศาสตร์: "Allobates myersi") เป็นสายพันธุ์ของกบ ในวงศ์ Aromobatidae ที่พบในป่าอะเมซอนของประเทศโคลอมเบีย อาจพบในบราซิลที่อยู่ติดกันและเปรูตะวันออกเฉียงเหนือด้วย แหล่งที่อยู่ตามธรรมชาติเป็นป่าใบกว้างชื้นในเขตร้อนและกึ่งเขตร้อน ซึ่งเป็นสัตว์ที่อาศัยอยู่บนบกและหากินในเวลากลางวัน และวางไข่ในเศษของใบไม้ และกำลังถูกคุกคามจากการสูญเสียถิ่นที่อยู่อาศัย
ซัตเตะ

ซัตเตะ  เป็นนครที่ตั้งอยู่ทางตะวันออกของจังหวัดไซตามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กันยายน ค.ศ. 2024 ประมาณ 48,562 คน และมีความหนาแน่นของประชากร 1,431 คนต่อตารางกิโลเมตร ได้รับการยกฐานะเป็นเทศบาลนครเมื่อ ค.ศ. 1986
ภูมิศาสตร์.
นครซัตเตะตั้งอยู่ในพื้นที่ราบทางตะวันออกของจังหวัดไซตามะ อยู่บริเวณจุดติดต่อกันระหว่างจังหวัดไซตามะ จังหวัดชิบะ และจังหวัดอิบารากิ นครซัตเตะมีระดับความสูงเฉลี่ยประมาณ เหนือระดับน้ำทะเล มีแม่น้ำเอโดะและแม่น้ำนากะไหลผ่านเมือง ซึ่งอยู่ห่างจากใจกลางโตเกียวประมาณ 
เทศบาลข้างเคียง.
<templatestyles src="Flowlist/styles.css" />
ภูมิอากาศ.
ซัตเตะมีภูมิอากาศแบบอบอุ่นชื้นกึ่งเขตร้อน (เคิพเพิน "Cfa") มีลักษณะเด่นคือ มีฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในซัตเตะอยู่ที่ ปริมาณน้ำฝนเฉลี่ยทั้งปีอยู่ที่ โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ และต่ำสุดในเดือนมกราคมอยู่ที่ประมาณ 
สถิติประชากร.
ตามข้อมูลสำมะโนประชากรของญี่ปุ่น ประชากรของซัตเตะมีจำนวนสูงสุดในราว ค.ศ. 2000 และลดลงนับตั้งแต่นั้นเป็นต้นมา
ประวัติศาสตร์.
ในช่วงยุคคามากูระ พื้นที่บริเวณซัตเตะได้รับการพัฒนาขึ้นเป็นเมืองที่พักบนเส้นทางการค้า (หรือ"ชูกูบะ") บนเส้นทางสายคามากูระไคโด และยังรักษาบทบาทนั้นไว้จนถึงยุคเอโดะด้วยการเป็นจุดบรรจบของเส้นทางนิกโกไคโดกับเส้นทางนิกโกโอนาริไคโด
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองซัตเตะขึ้นภายในอำเภอคิตากัตสึชิกะ จังหวัดไซตามะ และได้รับการยกฐานะเป็นนครเมื่อวันที่ 1 ตุลาคม ค.ศ. 1986 ใน ค.ศ. 2004 ได้มีการหารือเกี่ยวกับการควบรวมนครซัตเตะกับเทศบาลข้างเคียง ได้แก่ นครคูกิ และเมืองวาชิมิยะ โดยเลือกชื่อเมืองใหม่เป็น นครซากูราโนมิยะ  แต่การควบรวมเทศบาลดังกล่าวก็เป็นอันล้มเลิกไป
การเมืองการปกครอง.
นครซัตเตะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน ในแง่ของการเมืองระดับจังหวัด นครซัตเตะกับเมืองซูงิโตะจะประกอบกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองภายระดับชาติ นครซัตเตะเป็นส่วนหนึ่งของเขตเลือกตั้งที่ 14 จังหวัดไซตามะ ในการเลือกตั้งสมาชิกสภาผู้แทนราษฎรซึ่งเป็นสภาล่างของรัฐสภาญี่ปุ่น
เศรษฐกิจ.
เศรษฐกิจของซัตเตะจะอยู่ในภาคเกษตรกรรมเป็นหลัก
การศึกษา.
โรงเรียนของรัฐในนครซัตเตะจะประกอบด้วยโรงเรียนที่สังกัดเทศบาลนครซัตเตะ ได้แก่ โรงเรียนประถมศึกษา 9 แห่ง โรงเรียนมัธยมศึกษาตอนต้น 3 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง นอกจากนี้ ในระดับอุดมศึกษา นครซัตเตะยังเป็นที่ตั้งของมหาวิทยาลัยวิทยาศาสตร์สุขภาพญี่ปุ่น
จังหวัดอุทัยธานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดอุทัยธานี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดอุทัยธานีทั้งจังหวัด
อาหารนอร์เวย์

อาหารนอร์เวย์  ในรูปแบบดั้งเดิมนั้นส่วนใหญ่ใช้วัตถุดิบที่สามารถหาได้ในประเทศนอร์เวย์ ซึ่งมีความแตกต่างจากอาหารแห่งทวีปหลายประการ โดยเน้นไปที่สัตว์ที่ถูกล่าและปลาเป็นหลัก ส่วนอาหารดั้งเดิมหลายชนิดเป็นผลมาจากการใช้วัตถุดิบที่ถนอมไว้เนื่องจากต้องผ่านฤดูหนาวที่ยาวนาน
แม้ว่าอาหารนอร์เวย์สมัยใหม่จะยังคงได้รับอิทธิพลอย่างมากจากภูมิหลังแบบดั้งเดิม แต่ก็ได้รับอิทธิพลจากโลกาภิวัตน์ เช่น พาสตา, พิซซา, ตาโก และอื่น ๆ ซึ่งถือเป็นอาหารหลักที่พบเห็นได้ทั่วไป เช่นเดียวกับลูกชิ้นและปลาค็อด
อาหารจานหลักทั่วไป.
อาหารเช้า ("frokost").
อาหารเช้าของชาวนอร์เวย์ประกอบด้วยขนมปัง, ชีส และนม โดยปกติแล้วมื้ออาหารนี้ประกอบด้วยโจ๊ก เช่น "โกรท" (แป้งและธัญพืชต้มกับนม) ซึ่งมี"โกรท"หลายประเภท รวมถึง"รอมเมโกรท" ("โกรท"ธรรมดาแต่ใช้ครีมเปรี้ยวแทนนม) และ"รีสโกรท" ("โกรท"ธรรมดาที่ใช้ข้าวแทนโกรตที่เป็นธัญพืช)
อาหารกลางวัน ("lunsj").
สำหรับคนนอร์เวย์ส่วนใหญ่ อาหารกลางวันแบบแพ็กในวันธรรมดามักประกอบด้วยแซนด์วิชหน้าเปิดธรรมดา ๆ ที่เรียกว่า"มอตปักเก" โดยแต่ละชิ้นจะคั่นด้วยกระดาษแก้วแผ่นเล็ก ๆ ที่เรียกว่า"เมลลอมเลกสปาพีร์" ส่วนแซนด์วิชหน้าเปิดขนาดใหญ่กว่า (ที่มีหน้าหลายอย่าง) เรียกว่าสมัรบรัด
รวมถึงโรงอาหารส่วนใหญ่จะมีสลัดบาร์, อาหารอุ่น ๆ และผลิตภัณฑ์จากนม เช่น โยเกิร์ต, สกีเออร์ และควาร์ก
อาหารเย็น ("middag").
คนนอร์เวย์โดยปกติจะรับประทานอาหารเย็นโดยเริ่มประมาณ 16.00–19.00 น. ซึ่งนี่คือมื้อที่สำคัญที่สุดของวันและโดยปกติประกอบด้วยอาหารที่มีคาร์โบไฮเดรตสูง เช่น มันฝรั่ง และอาหารที่มีโปรตีนสูง เช่น เนื้อสัตว์หรือปลา
อาหารค่ำ ("kveldsmat").
คนนอร์เวย์โดยปกติจะรับประทานอาหารมื้อเล็ก ๆ ในช่วงเวลาพลบค่ำก่อนนอน โดยอาจประกอบด้วยอาหารประเภทเดียวกับที่เตรียมไว้สำหรับมื้อเช้า
คูเปอร์ กอช

คูเปอร์ กอช (เกิด 16 กรกฎาคม ค.ศ. 1996) เป็นนักแสดงชาวอเมริกัน มีชื่อเสียงจากการรับบทเป็น เอริก เมเนนเดซ ในซีรีส์ดราม่าอาชญากรรมเรื่อง "" (2024) เขายังเคยแสดงในภาพยนตร์แนวสแลชเชอร์เรื่อง "They/Them" และภาพยนตร์สยองขวัญแนวร่างกายเรือ่ง "Swallowed" (ทั้งสองเรื่องออกฉายในปี ค.ศ. 2022)
แยมลิงงอนเบอร์รี

แยมลิงงอนเบอร์รี เป็นอาหารหลักของ ยุโรปตอนเหนือ และเป็นที่นิยมอย่างมากในยุโรปกลาง และ ยุโรปตะวันออก ลิงงอนเบอร์รี ("Vaccinium vitis-idaea") เป็นพืชที่เติบโตบนไม้พุ่มเตี้ยเขียวชอุ่มตลอดปีในเขตทันดราอาร์กติก ตลอดซีกโลกเหนือ ตั้งแต่ยูเรเซียไปจนถึงอเมริกาเหนือ
ประวัติ.
ในประเทศสวีเดน ลิงงอนเบอร์รีอาจขายในรูปแบบแยมและน้ำผลไม้ และเป็นส่วนผสมหลักในอาหารและของหวาน ลิงงอนเบอร์รีอาจเสิร์ฟพร้อมกับเนื้อ เช่น ลูกชิ้น สตู เนื้อ หรืออาหาร ตับ (เช่น "มักซาลาติกโก") ในแต่ละภูมิภาค จะเสิร์ฟพร้อมกับ ปลาเฮร์ริงทอด อาหารจานดั้งเดิมเช่น"โครปกากา", "พิเตพอลต์", แพนเค้กมันฝรั่ง, แพนเค้กผักโขม, "คัลดอลมาร์", "เฟลสปันคากา", "มุสตามักคารา" และ ไส้กรอกเลือด มักจะนำมาผสมกับลิงกอนเบอร์รีด้วย แยมสามารถจับคู่กับโจ๊กข้าวโอ๊ต (บางครั้งรวมกับอบเชย), มันฝรั่งบด และของหวานบางอย่างได้ 
องค์ประกอบ.
แยมลิงงอนเบอร์รีชั้นดีทำจากผลเบอร์รี, น้ำตาล และน้ำปริมาณเล็กน้อย (ถ้ามี) พันธุ์ราคาถูกสามารถเจือจางด้วยแอปเปิลได้ ลิงงอนเบอร์รีรสหวาน ("rårörda lingon") หรือ ("rørte tyttebær") เตรียมได้สด ๆ เพียงผสมผลเบอร์รีกับน้ำตาลโดยไม่ต้องต้ม แยมนี้สามารถเก็บไว้ได้นานโดยไม่ต้องใส่สารกันบูดใด ๆ เนื่องจากกรดเบนโซอิกซึ่งพบได้ในปริมาณสูงในลิงงอนเบอร์รี
โฟลเคอ เบอร์นาดอตต์

โฟลเคอ เบอร์นาดอตต์ เคานต์แห่งวิสบอร์ก (2 มกราคม 1895 – 17 กันยายน 1948) เป็นขุนนางและนักการทูตชาวสวีเดนที่ซึ่งในช่วงสงครามโลกครั้งที่สอง พระองค์ได้ทรงเจรจาปล่อยตัวชาวยิวเชื้อสายเดนมาร์กกว่า 450 คนและนักโทษที่ไม่ใช่ชาวยิวกว่า 30,550 คนออกจากค่ายกักกันเทเรซีนชตัดท์ (Theresienstadt concentration camp) ของนาซีเยอรมนี โดยนักโทษเหล่านั้นได้รับการปล่อยตัวเมื่อวันที่ 14 เมษายน ค.ศ. 1945 ในปี ค.ศ. 1945 พระองค์ได้รับข้อเสนอการยอมแพ้ของเยอรมนีจากไฮน์ริช ฮิมเลอร์ แต่ข้อเสนอนี้ถูกปฏิเสธจากฝ่ายพันธมิตรในที่สุด
หลังสงครามโลกครั้งที่สอง พระองค์ได้รับเลือกอย่างเป็นเอกฉันท์ให้เป็นผู้ไกล่เกลี่ยในคณะมนตรีความมั่นคงแห่งสหประชาชาติในความขัดแย้งระหว่างอาหรับกับอิสราเอลในปี ค.ศ. 1947–1948 แต่สุดท้ายพระองค์ถูกลอบปลงพระชนม์ที่กรุงเยรูซาเล็มในปี ค.ศ. 1948 โดยกลุ่มกองกำลังกึ่งทหารไซออนิสต์เลไฮ (Lehi) ขณะที่พระองค์กำลังทรงงานอยู่ หลังจากที่พระองค์สิ้นชีพิตักษัย ราล์ฟ บันช์ (Ralph Bunche) ได้เข้ารับงานที่พระองค์ได้ทรงงานไว้และประสบความสำเร็จในการไกล่เกลี่ยข้อตกลงสงบศึกระหว่างอิสราเอลและอียิปต์ในปี ค.ศ. 1949
ตะพาบเอเชียตะวันออกเฉียงใต้

ตะพาบเอเชียตะวันออกเฉียงใต้ (อีสาน: ปลาฝา; อังกฤษ: Southeast Asian softshell turtle; ชื่อวิทยาศาสตร์: "Amyda ornata") เป็นตะพาบชนิดหนึ่งในวงศ์ Trionychidae
อนุกรมวิธาน.
เดิมเชื่อว่าเป็นชนิดย่อยของตะพาบสวน ("A. cartilaginea") ซึ่งในปัจจุบันเชื่อกันว่าอยู่เฉพาะในคาบสมุทรมลายูและกลุ่มเกาะมลายู เท่านั้น โดยจากการศึกษาการวิวัฒนาการในปี ค.ศ. 2014 พบว่าทั้งสองสายพันธุ์เป็นสายพันธุ์ที่แตกต่างกัน ฐานข้อมูลสัตว์เลื้อยคลานและกลุ่มงานอนุกรมวิธานเต่า (Turtle Taxonomy Working Group) ถือว่าทั้งสองชนิดเป็นสายพันธุ์ที่แตกต่างกัน
มีสองชนิดย่อย:
นอกจากนี้ยังพบชนิดย่อยที่ยังไม่ได้ระบุในประเทศบังกลาเทศ แม้ว่ากลุ่มงานอนุกรมวิธานเต่า จะจัดให้อยู่ในชนิดของ "A. o. phayrei" ก็ตาม
การกระจายพันธุ์.
สายพันธุ์นี้พบได้ทั่วไปในแถบอินโดจีน และตั้งแต่ประเทศอินเดียตะวันตกเฉียงเหนือไปทางใต้ จนถึงประเทศพม่าตอนใต้ และไปทางตะวันออกจนถึงประเทศเวียดนาม
คำอธิบาย.
เมื่อเปรียบเทียบกับ "A. cartilaginea" แล้ว "A. ornata" จะมีรูปร่างของหัวลูกศร และมีสีฐานอ่อนกว่าและจุดสีเหลืองที่กระจายตัวมากกว่า ซึ่งโดยปกติจะอยู่แค่ที่บริเวณแก้ม ไม่มีลักษณะของวงแหวนแต่อาจมีจุดสีดำอยู่บนกระดองหลัง ปุ่มใต้คอจะพัฒนาไม่แข็งแรง และมักมีเส้นสีดำมาบรรจบกันสามเส้น (หรือสองเส้น) บนหัว นอกจากสายพันธุ์ย่อย "Amyda ornata" (ไม่มีชื่อ) จากบังกลาเทศ และ "Amyda ornata phayrei" แล้วสัณฐานวิทยาของ "Amyda ornata ornata" ก็ตรงกับตะพาบที่ศึกษาโดย Kuchling และคณะ ในปี ค.ศ. 2004 นอกจากนี้ สกุลย่อย "Amyda ornata" (ไม่ระบุชื่อ) จะมีสีซีดสม่ำเสมอและมีปุ่มขนาดใหญ่ที่บริเวณคอและกระดองหลัง
สถานะการอนุรักษ์.
ในปัจจุบัน บัญชีแดงไอยูซีเอ็นได้จัดกลุ่ม "A. ornata" เข้ากับ "A. cartilaginea" และพบว่าตะพาบเหล่านี้อยู่ในสิ่งมีชีวิตที่เกือบอยู่ในข่ายใกล้การสูญพันธุ์ เนื่องจากถูกนำไปบริโภคโดยมนุษย์มากเกินไป การประเมินของ "A. ornata" ในฐานะสายพันธุ์ที่แตกต่างยังพบว่ามันมีคุณสมบัติสำหรับสถานะใกล้สูญพันธุ์อีกด้วย